Коми Республикаса Юралысь Вячеслав Гайзер аттьöалiс Россияса аньяслысь котырöс да республикаын сылысь дiнму юкöнöс семья да ичöтдыр юкöнын государственнöй политика збыльмöдöмын сьöлöмсянь участвуйтöмысь.

Та йылысь Коми Республикаса Юралысь Вячеслав Гайзер висьталiс Россия Федерацияса Государственнöй Думаын Аньяслöн, семьялöн да челядьлöн комитетса веськöдлысь, Россияын аньяслöн котырса юрнуöдысь Екатерина Лаховакöд да Коми Республикаса Государственнöй Сöветлöн Социальнöй политика комитетса веськöдлысь, Россияса аньяслöн котырысь Коми дiнму юкöнса юрнуöдысь Ольга Савастьяновакöд аддзысьлiгöн.

«Аньяслöн котыр – тайö организация, кодi вермö пöртны олöмö Россияын уна тöдчана мог. Миян дiнмуын тайö – уна организация пиысь öти, мый вылö век позьö мыджсьыны. И тайö нöшта öтчыдысь петкöдлö, кутшöм ыджыд удж миян странаын аньяслöн «пельпомъяс вылын», - пасйис республикаса Юралысь.

Вячеслав Гайзер чолöмалiс Екатерина Лаховаöс да Ольга Савастьяноваöс юбилейнöй мероприятиеясöн – Россия Федерацияын аньяслысь котыр лöсьöдöмсянь 20 во тырöмöн да Коми Республикаын аньяслöн öтмунöм заводитчöмсянь 90 во тырöмöн.

Екатерина Лахова сiдзжö аттьöалiс Вячеслав Гайзерöс сiйö отсöгысь, кутшöмöс республикаса Веськöдлан котыр сетö Аньяслöн котырса Коми дiнму юкöнлы сылöн уджын да пасйис, мый «тайö отсöгöн Аньяслöн котырса Коми юкöн збыльвылö лыддьыссьö странаын медбурöн».